(3) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่ง ซึ่งประกอบด้วยสารที่ระเหยได้ชนิดต่างๆ ความชื้น
และแร่ธาตุที่สำคัญคือ คาร์บอน (CARBON) ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว

ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดี ที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท BITUMINOUS
ซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนองคลอง บึงเป็นเวลานานนับล้านปี และค่อยๆ
จมตัวลงใต้ผิวดินจนซากพืชกลายสภาพมาเป็นถ่านหิน โดยผลของการเปลี่ยนแปลงของผิวโลก
และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่าน ขอบเขตพื้นที่ การกระจายตัวของแหล่งถ่าน คุณภาพทางเคมี
และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้ :-

(1) การสำรวจ :
    การสำรวจเริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาของพื้นที่เพื่อกำหนดพื้นที่เป้าหมายเบื้องต้น
    ขั้นตอนต่อมาจึงทำการเจาะสำรวจ (SCOUT DRILLING)
    ซึ่งเป็นการเจาะสำรวจเพื่อศึกษาการสะสมตัวของชนิดดินและหินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
    เมื่อพบบริเวณที่มีถ่านหินสะสมตัวอยู่ก็จะทำการเจาะสำรวจเพื่อประเมินคุณภาพ
    และปริมาณสำรองในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
    (DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
    ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
    ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
    ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(3) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

บริษัทฯได้รับการส่งเสริมการลงทุนจากคณะกรรมการส่งเสริมการลงทุนในธุรกิจถ่านหินจำนวนทั้งสิ้น
3 ฉบับ ดังต่อไปนี้ :-

+---------------+---------------+------------------+-----------------+
| รายละเอียด     | เลขที่บัตร       |                  |                 |
|               | ส่งเสริมการลงทุน |                  |                 |
+---------------+---------------+------------------+-----------------+
|               | 1052/2537     | 1227/2537        | 1823/2539       |
+---------------+---------------+------------------+-----------------+
| ไ             | 28 มกราคม     | 22 เมษายน 2537   | 11 ธันวาคม 2539  |
| ด้รับอนุมัติเมื่อวันที่ | 2537          |                  |                 |
+---------------+---------------+------------------+-----------------+
| สถานประกอบการ | เหมืองป่าคา     | เหมืองหนอหญ้าปล้อง  | เหมืองป่าคา       |
|               | อำเภอลี้        |                  | อำเภอลี้          |
|               |               | อำเภอหนองหญ้าปล้อง |                 |
|               | จังหวัดลำพูน     |                  | จังหวัดลำพูน       |
|               |               | จังหวัดเพชรบุรี      |                 |
+---------------+---------------+------------------+-----------------+
| กิจก           | ถ่านหิน 500,000 | ถ่านหิน 300,000    | ถ่านหิน 1,500,000 |
| ารที่ได้รับส่งเสริม | ตัน/ปี          | ตัน/ปี             | ตัน/ปี            |
+---------------+---------------+------------------+-----------------+
| การยกเว้นภ     | ระยะ 8 ปี      | ระยะ 8 ปี         | ระยะ 8 ปี        |
| าษีเงินได้นิติบุคคล |               |                  |                 |
| (100%)        | ตั้งแต่วันที่ 1     | ตั้งแต่วันที่ 1        | ตั้งแต่วันที่ 1       |
| และยกเว้นภา    | มกราคม 2538   | พฤศจิกายน 2539    | เมษายน 2540     |
| ษีเงินได้เงินปันผล |               |                  |                 |
|               | ถึงวันที่ 31      | ถึงวันที่ 31 ตุลาคม   | ถึงวันที่ 31 มีนาคม  |
|               | ธันวาคม 2545   | 2547             | 2548            |
+---------------+---------------+------------------+-----------------+

บริษัทฯ
ได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนสำหรับโครงการผลิตถ่านหิน
(ลิกไนต์) ภายใต้เงื่อนไขต่างๆ ที่กำหนดไว้
บริษัทฯจะได้รับสิทธิประโยชน์ทางด้านภาษีอากรดังต่อไปนี้ :-

1)  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

2)  ยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (สิทธิพิเศษนี้จะสิ้นสุดลงในปี 2548)

3)  ในกรณีที่บริษัทฯมีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯมีสิทธินำผลขาดทุนดังกล่าวมาหักกลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปีนับแต่วันที่พ้นกำหนดดังกล่าว

4)  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

5)  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
    นับจากวันที่พ้นกำหนดได้รับยกเว้นภาษีเงินได้นิติบุคคล

6)  ได้รับอนุญาตให้หักค่าขนส่ง ค่าไฟฟ้า
    และค่าประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น

7)  ได้รับอนุญาตให้หักค่าเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25
    ของเงินลงทุนนอกเหนือจากการหักค่าเสื่อมราคาตามปกติ

ภาวะอุตสาหกรรม การตลาดและการแข่งขัน

การค้าถ่านหินในประเทศ

นโยบายการกำหนดราคาถ่านหิน :
ราคาขายถ่านหินจะกำหนดตามหน่วยของค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่นทั่วไป
ราคาขายสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน บริษัทฯ
ไม่มีนโยบายเลือกปฏิบัติต่อลูกค้ารายใดรายหนึ่งเป็นพิเศษ
การกำหนดราคาขายถ่านหินที่ผลิตในประเทศมักจะเป็นราคาหน้าเหมือง (EX-MINE)
โดยลูกค้ารับผิดชอบการขนส่งถ่านหินที่ซื้อเอง
ส่วนราคาขายถ่านหินนำเข้าจากต่างประเทศขึ้นอยู่กับการตกลงของลูกค้าแต่ละราย
ซึ่งอาจจะเป็นราคา FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย :
วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปี
และมีฐานะการเงินมั่นคงเท่านั้น ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ
จะป้องกันความเสี่ยง โดยให้ลูกค้าเปิด LETTER OF CREDIT (L/C) ซึ่งตั้งแต่เปิดกิจการในปี
2528 จนถึงปัจจุบัน บริษัทฯ ยังไม่เคยประสบปัญหาหนี้สูญจากการจำหน่ายถ่านหินแต่อย่างใด

กลยุทธ์ในการแข่งขัน : บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พยายามพัฒนาวิธีการผลิตถ่านหินเพื่อให้ได้ถ่านหินที่มีคุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน : ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย
(OLIGOPOLY MARKET) โดยลูกค้าที่เป็นกลุ่มโรงงานอุตสาหกรรมขนาดใหญ่
จะมีคู่แข่งขันที่สำคัญคือบริษัท บ้านปู จำกัด (มหาชน)
ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท ยูนิคไมนิ่ง
เซอร์วิสเซส จำกัด (มหาชน) และผู้ประกอบการรายย่อยอีก 3-4 ราย โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายปี
จึงมีศักยภาพในการแข่งขันและสามารถจะเพิ่มส่วนแบ่งด้านการตลาดในอนาคตได้

แนวโน้มอุตสาหกรรม :
ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
คาดว่าแนวโน้มการใช้ถ่านหินและราคาถ่านหินในปี 2548
จะยังคงทรงตัวในระดับสูงในทิศทางเดียวกันกับราคาน้ำมันเชื้อเพลิงที่ปรับตัวสูงขึ้น
โดยจะมีผู้ประกอบการสนใจเปลี่ยนมาใช้ถ่านหินมากขึ้นเพื่อลดผลกระทบจากราคาน้ำมันเชื้อเพลิงที่ปรับตัวสูงขึ้นและมีราคาแพงกว่าถ่านหิน

การใช้ถ่านหินในประเทศในปี 2547 ส่วนใหญ่จะใช้ในกลุ่มอุตสาหกรรมผลิตปูนซีเมนต์คิด
เป็นร้อยละประมาณ 60 และใช้การผลิตไฟฟ้าและอุตสาหกรรมอื่นๆ คิดเป็นร้อยละประมาณ 40
หากเศรษฐกิจของประเทศในปี 2548
สามารถขยายตัวได้อย่างต่อเนื่องจากปีก่อนแล้วความต้องการใช้ปูนซีเมนต์และพลังงานไฟฟ้าจะต้องขยายตัวตามไปด้วย
คาดว่าการใช้ถ่านหินในประเทศในปี 2548 จะขยายตัวในอัตราประมาณร้อยละ 10-15

การค้าถ่านหินในตลาดโลก

การค้าถ่านหินระหว่างประเทศในปี 2547 มีปริมาณทั้งสิ้นประมาณ 665 ล้านตัน เพิ่มขึ้นจากปี 2546
ประมาณ 40 ล้านตัน หรือเพิ่มขึ้นร้อยละ 6

ประเทศผู้ส่งออกถ่านหินรายใหญ่ของโลกในปี 2547 คือประเทศออสเตรเลีย ส่งออกถ่านหินประมาณ
224 ล้านตัน เพิ่มขึ้นจากปี 2546 จำนวน 8 ล้านตัน หรือเพิ่มขึ้นร้อยละ 4 ประเทศอินโดนีเซีย
ส่งออกถ่านหินประมาณ 98 ล้านตัน เพิ่มขึ้นจากปี 2546 จำนวน 9 ล้านตัน หรือเพิ่มขึ้นร้อยละ 10
ประเทศรัสเซีย ส่งออกถ่านหินประมาณ 70 ล้านตัน เพิ่มขึ้นเป็นอย่างมากจากปี 2546 จำนวนถึง
18 ล้านตัน หรือเพิ่มขึ้นร้อยละ 35 และประเทศโคลัมเบีย ส่งออกถ่านหินประมาณ 51 ล้านตัน
เพิ่มขึ้นจากปี 2546 จำนวน 7 ล้านตัน หรือเพิ่มขึ้นร้อยละ 16 ในขณะที่ประเทศจีน
และประเทศอัฟริกาใต้ ส่งออกถ่านหินลดลง โดยประเทศจีน ส่งออกถ่านหินประมาณ 87 ล้านตัน
ลดลงจากปี 2546 จำนวน 7 ล้านตัน หรือลดลงร้อยละ 7 ประเทศอัฟริกาใต้
ส่งออกถ่านหินประมาณ 67 ล้านตัน ลดลงจากปี 2546 จำนวน 4 ล้านตัน หรือลดลงร้อยละ 6

ประเทศผู้นำเข้าถ่านหินรายใหญ่ของโลกในปี 2547 คือ กลุ่มประเทศยุโรป นำเข้าถ่านหินประมาณ
195 ล้านตัน เพิ่มขึ้นจากปี 2546 เพียงเล็กน้อยจำนวน 3 ล้านตัน หรือเพิ่มขึ้นร้อยละ 1.5
ในขณะที่ประเทศญี่ปุ่น ประเทศเกาหลีใต้ และประเทศไต้หวัน นำเข้าถ่านหินเพิ่มขึ้นค่อนข้างมาก
โดยประเทศญี่ปุ่น นำเข้าถ่านหินประมาณ 179 ล้านตัน เพิ่มขึ้นจากปี 2546 จำนวน 13 ล้านตัน
หรือเพิ่มขึ้นร้อยละ 8 ประเทศเกาหลีใต้ นำเข้าถ่านหินประมาณ 80 ล้านตัน เพิ่มขึ้นจากปี 2546
จำนวน 8 ล้านตัน หรือเพิ่มขึ้นร้อยละ 11 และประเทศไต้หวัน นำเข้าถ่านหินประมาณ 65 ล้านตัน
เพิ่มขึ้นจากปี 2546 จำนวน 10 ล้านตัน หรือเพิ่มขึ้นร้อยละ 18

ราคาถ่านหินในตลาดโลกตั้งแต่ปลายปี 2546 ต่อเนื่องมาจนถึงปัจจุบันปรับตัวสูงขึ้นมาก โดยราคา
FOB ของถ่านหินที่มีค่าความร้อน 6,700 KCAL/LG (ADB) ที่พร้อมส่งมอบของออสเตรเลีย (SPOT
PRICE) ได้ปรับตัวสูงขึ้นจากปี 2546 ถึงร้อยละ 100 จากราคา USD 25 ต่อตัน
ปรับขึ้นไปอยู่ที่ระดับ USD 50 ต่อตัน ในช่วงเดือนมีนาคม 2547 และขยับขึ้นไปสูงสุดที่ระดับ USD
60 ต่อตัน ในช่วงเดือนมิถุนายน และเดือนกรกฎาคม 2547 ก่อนที่จะปรับตัวลดลงมาอยู่ที่ระดับ USD
50 ต่อตัน อีกครั้งในช่วงปลายปี 2547 ส่วนราคาถ่านหินที่มีสัญญาส่งมอบระยะยาวของออสเตรเลีย
(CONTRACT PRICE) เพื่อส่งมอบให้กับ ผู้นำเข้ารายใหญ่ได้แก่ ญี่ปุ่น, เกาหลีใต้และไต้หวัน
ได้ปรับตัวสูงขึ้นจากปี 2546 มากกว่าร้อยละ 50 จากราคา USD 26.75 ต่อตัน ปรับขึ้นไปที่ระดับ
USD 40-45 ต่อตัน คาดว่าราคาถ่านหินในปี 2548 น่าจะทรงตัวในระดับสูงต่อเนื่องจากปี 2547
ตลอดครึ่งแรกขอปี 2548 และอาจจะอ่อนตัวลงเล็กน้อยในช่วงครึ่งหลัง ของปี 2548

PT. LANNA HARITA INDONESIA ซึ่งเป็นบริษัทย่อยของบริษัท ลานนารีซอร์สเซส จำกัด
(มหาชน) ที่ร่วมทุนทำเหมืองถ่านหินในประเทศอินโดนีเซียมีการผลิตและจำหน่ายถ่านหินในปี 2547
จำนวนทั้งสิ้นประมาณ 1.62 ล้านตัน โดยส่งไปจำหน่ายยังตลาดในภูมิภาคเอเซียอันได้แก่ญี่ปุ่น,
เกาหลีใต้, ไต้หวันและฮ่องกง รวมกันประมาณ 1.35 ล้านตัน หรือประมาณร้อยละ 84
และส่งเข้ามาจำหน่ายในประเทศไทยประมาณ 0.2 ล้านตัน หรือประมาณร้อยละ 12
และส่วนที่เหลือจำหน่ายในประเทศอินโดนีเซียประมาณ 0.07 ล้านตัน หรือประมาณร้อยละ 4
สำหรับในปี 2548 คาดว่า PT. LANNA HARITA INDONESIA
จะผลิตถ่านหินออกจำหน่ายได้ประมาณ 2 ล้านตัน เพิ่มขึ้นจากปี 2547 ประมาณร้อยละ 25
โดยจะส่งออกไปจำหน่ายยังตลาดในภูมิภาคเอเซีย และนำเข้ามาจำหน่ายในประเทศไทย
เพื่อทดแทนแหล่งถ่านหินในประเทศที่จะหมดลง ทั้งนี้บริษัท ลานนารีซอร์สเซส จำกัด (มหาชน)
เป็นผู้จัดจำหน่ายถ่านหินให้ PT. LANNA HARITA INDONESIA ซึ่งจะขายในราคา FOB
โดยลูกค้าจะจัดหาเรือเดินสมุทรมาขนส่ง ถ่านหินที่ซื้อเอง
ส่วนการกำหนดราคาขายถ่านหินจะสอดคล้องและปรับเปลี่ยนไปตามราคาถ่านหินในตลาดโลก

การจัดหาผลิตภัณฑ์

การผลิตถ่านหินในช่วง 3 ปี ที่ผ่านมาสรุปได้ดังนี้ :-

(หน่วย : พันตัน)

+----------------------------------------------+-------+-------+-------+
| รายการ                                       | 2545  | 2546  | 2547  |
+----------------------------------------------+-------+-------+-------+
| -   กำลังการผลิตถ่านหิน                          |       |       |       |
+----------------------------------------------+-------+-------+-------+
| - เหมืองป่าคา จังหวัดลำพูน                        | 800   | 600   | 600   |
+----------------------------------------------+-------+-------+-------+
| - เหมืองอินโดนีเซีย                              | 1,000 | 1,500 | 2,000 |
+----------------------------------------------+-------+-------+-------+
|                                              |       |       |       |
+----------------------------------------------+-------+-------+-------+
| -   ปริมาณการผลิตถ่านหินในแต่ละปี                  |       |       |       |
+----------------------------------------------+-------+-------+-------+
| - เหมืองป่าคา จังหวัดลำพูน                        | 600   | 538   | 485   |
+----------------------------------------------+-------+-------+-------+
| - เหมืองอินโดนีเซีย                              | 954   | 1,161 | 1,660 |
+----------------------------------------------+-------+-------+-------+
|                                              |       |       |       |
+----------------------------------------------+-------+-------+-------+
| -   ปริมาณถ่านหินสำรองคงเหลือ ณ วันสิ้นปี            |       |       |       |
+----------------------------------------------+-------+-------+-------+
| - เหมืองป่าคา จังหวัดลำพูน                        | 1,093 | 555   | 70    |
+----------------------------------------------+-------+-------+-------+
| - เหมืองอินโดนีเซีย                              | 3     | 2     | 2     |
|                                              | 0.927 | 9,766 | 8,106 |
+----------------------------------------------+-------+-------+-------+
|                                              |       |       |       |
+----------------------------------------------+-------+-------+-------+

บริษัทฯ ผลิตถ่านหินในประเทศลดลง เนื่องจากแหล่งถ่านหินในประเทศมีอยู่จำกัด
และต้องทำเหมืองในระดับที่ลึกลงไปในพื้นดินมากขึ้น คาดว่าแหล่งถ่านหินในประเทศจะหมดลงในปี
2548 นี้ โดยมีการผลิตถ่านหินจากแหล่งในต่างประเทศเพิ่มมากขึ้น
เพื่อนำเข้ามาจำหน่ายให้กับลูกค้าในประเทศเพื่อทดแทนเหมืองถ่านหินในประเทศที่จะหมดลงและเพื่อรักษาส่วนแบ่งตลาดของบริษัทไว้

การฟื้นฟูสภาพเหมือง

บริษัทฯ
จะทำการฟื้นฟูสภาพพื้นที่หลังจากการทำเหมืองเพื่อปรับปรุงสภาพแวดล้อมและระบบนิเวศวิทยาพื้นที่ภายหลังการทำเหมืองให้อยู่ในสภาพที่ดี
ฉะนั้นการทำเหมืองจะต้องดำเนินการฟื้นฟูสภาพพื้นที่ควบคู่กันไปและสอดคล้องกับแผนการทำเหมืองเพื่อให้เกิดผลกระทบต่อพื้นที่น้อยที่สุด
จากการวางแผนงานและการดำเนินงานที่ผ่านมาเป็นเวลาหลายปี บริษัทฯ
ได้มีการฟื้นฟูสภาพพื้นที่ที่ผ่านการทำเหมืองโดยการปลูกต้นไม้ที่มีคุณค่าในเชิงอนุรักษ์
และมีการใช้พื้นที่ในกิจกรรมต่างๆ เช่น พื้นที่เพื่อการเกษตร อ่างเก็บน้ำ การอยู่อาศัย เป็นต้น
ซึ่งผลกระทบด้านสิ่งแวดล้อมที่เกิดจากการทำเหมืองของบริษัทฯ
นั้นอยู่ในเกณฑ์มาตรฐานที่ทางราชการกำหนด โดยในช่วงหลายปีที่ผ่านมาบริษัทฯ
ไม่เคยถูกร้องเรียนจากราษฎรที่อาศัยอยู่ในบริเวณใกล้เคียงเกี่ยวกับเรื่องความเดือดร้อนรำคาญจากการทำเหมืองของบริษัทฯ
หรือสาธารณะสมบัติได้รับความเสียหายจากการทำเหมืองของบริษัทฯ แต่อย่างใด

การประกอบธุรกิจเอทานอลเป็นเชื้อเพลิง

ความเป็นมา

ปี พ.ศ. 2528 พระบาทสมเด็จพระเจ้าอยู่หัวฯ
ทรงมีพระราชกระแสให้ศึกษาการผลิตเอทานอลจากอ้อยเพื่อใช้เป็นพลังงานทดแทน
การพัฒนาเชื้อเพลิงจากพืชได้มีการปรับปรุงและพัฒนามาเป็นลำดับจนกระทั่งพบว่าเอทานอลที่ผลิตจากน้ำตาลนั้นมีความเหมาะสมที่จะใช้เป็นเชื้อเพลิงสำหรับรถยนต์ได้

ปี พ.ศ. 2537 มีการนำเชื้อเพลิงที่ผลิตได้ (น้ำมันแก๊สโซฮอล์)
ไปทดลองกับรถยนต์ในโครงการส่วน พระองค์
โดยโครงการนี้จัดเป็นหนึ่งในหกโครงการเฉลิมพระเกียรติเนื่องในวโรกาสที่พระบาทสมเด็จพระเจ้าอยู่หัวฯ
เสด็จเถลิงถวัลย์ราชสมบัติครบ 50 ปี

ปี พ.ศ. 2539
สถานีบริการน้ำมันแก๊สโซฮอล์แห่งแรกได้ถูกสร้างขึ้นโดยการปิโตรเลียมแห่งประเทศไทย (ปตท.)
น้อมเกล้าฯ ถวายสำหรับบริการรถยนต์ในโครงการส่วนพระองค์

ปี พ.ศ. 2540 โครงการส่วนพระองค์สวนจิตรลดาร่วมกับ ปตท.
และสถาบันวิทยาศาสตร์และเทคโนโลยี่ ได้ปรับปรุงคุณภาพเอทานอลที่ใช้เติมรถยนต์
โดยนำแอลกอฮอล์ 95% ไปกลั่นจนเป็นแอลกอฮอล์บริสุทธิ์ 99.5% แล้วนำไปผสมกับน้ำมันเบนซิน
ผลิตเป็นน้ำมันแก๊สโซฮอล์

ลักษณะของเอทานอล

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,
อ้อย, กากน้ำตาล, ข้าวโพด เป็นต้น
โดยผ่านกระบวนการย่อยสลายและหมักเพื่อเปลี่ยนแป้งเป็นน้ำตาลและกลั่นเป็นแอลกอฮอล์จนได้ความบริสุทธิ์ถึง
99.5%

เอทานอลมีสูตรโมเลกุล C₂H₅OH มีจุดเดือดประมาณ 78
องศาเซลเซียสคุณสมบัติโดยทั่วไปเป็นของเหลวใส ไม่มีสี ติดไฟง่าย เป็นเชื้อเพลิงที่มีค่าอ๊อกเทนสูง
เนื่องจากมีอ๊อกซิเจนสูงถึง 35% ดังนั้นหากนำเอา
เอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดการเกิดคาร์บอนมอนนอกไซด์ (CO) ซึ่งจะส่งผลดีต่อสิ่งแวดล้อม

น้ำมันเบนซินอ๊อกเทน 95 ที่ใช้กันอยู่ทุกวันนี้มีส่วนผสมของสาร MTBE (METHYL
TERTIARY-BUTYL-ETHER) หรือสารปรุงแต่งเพื่อเพิ่มค่าอ๊อกเทนของน้ำมันเบนซินอ๊อกเทน 91
ให้มีค่าอ๊อกเทน 95
แต่สารตัวนี้มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งยังก่อให้เกิดสาร
ตกค้างและปนเปื้อนกับน้ำใต้ดินที่สำคัญประเทศไทยต้องจ่ายเงินเพื่อนำเข้าสาร MTBE
ถึงปีละมากกว่า 3,000 ล้านบาท

นโยบายของรัฐบาลในระยะแรกได้กำหนดให้นำเอทานอลไปผสมในน้ำมันเบนซินอ๊อกเทน 95
ในอัตราส่วนผสม 10% เรียกว่าน้ำมันแก๊สโซฮอล์อ๊อกเทน 95 เพื่อทดแทนการนำเข้าสาร MTBE
ซึ่งสามารถใช้งานกับรถยนต์ได้เป็นอย่างดี และมีประสิทธิภายใกล้เคียงกับน้ำมันเบนซินอ๊อกเทน 95
ทุกประการแต่ราคาถูกกว่า ลิตรละ 75 สตางค์
อีกทั้งยังช่วยให้เกิดการเผาไหม้ของเครื่องยนต์ที่สมบูรณ์อีกด้วย

ในระยะต่อไปหากมีการนำเอทานอลไปผสมในน้ำมันเบนซินอ๊อกเทน 91 ในอัตราส่วนผสม 10%
เช่นเดียวกัน ก็จะช่วยลดการนำเข้าน้ำมันเชื้อเพลิงและสาร MTBE
จากต่างประเทศได้นับเป็นหมื่นล้านบาทต่อปี

ผลกระทบต่อเครื่องยนต์

การผลิตน้ำมันแก๊สโซฮอล์ 95 โดยการนำเอทานอลถูกผสมในน้ำมันเบนซินอ๊อกเทน 95
ในอัตราส่วนผสม 10%
ตามมาตรฐานที่คณะกรรมการเอทานอลแห่งชาติกำหนดจะไม่เกิดผลกระทบใดๆ ต่อเครื่องยนต์
โดยรถที่ใช้เครื่องยนต์เบนซินระบบหัวฉีดทุกรุ่นสามารถใช้น้ำมันแก๊สโซฮอล์ 95
ได้โดยไม่ต้องปรับแต่งเครื่องยนต์แต่อย่างใดรวมทั้งสามารถเติมสลับกับน้ำมันเบนซิน 95 ได้
โดยประเทศสหรัฐอเมริกา แคนาดา และยุโรปมีการใช้น้ำมันแก๊สโซฮอล์กันอย่างแพร่หลาย
โดยเฉพาะในประเทศบราซิลมีการใช้น้ำมันแก๊สโซฮอล์มานานกว่า 25 ปี
โดยผสมเอทานอลหรือแอลกอฮอล์ในสัดส่วนที่มากกว่าของไทย
ส่วนในประเทศไทยก็มีโครงการส่วนพระองค์ที่สวนจิตรลดาและโครงการสถาบันวิจัยวิทยาศาสตร์และเทคโนโลยี่แห่งชาติได้ทดลองใช้มานาน
10 ปี โดยไม่มีปัญหา ฉะนั้นเพื่อให้เกิดความมั่นใจแก่ผู้บริโภค
กระทรวงพลังงานก็ได้ออกประกาศกำหนดลักษณะและคุณภาพของน้ำมันแก๊สโซฮอล์ให้มีผลใช้บังคับตั้งแต่วันที่
1 กรกฎาคม 2547
ที่ผ่านมาเพื่อให้มั่นใจได้ว่าน้ำมันแก๊สโซฮอล์ที่ผลิตออกมานั้นสามารถใช้กับเครื่องยนต์ที่มีอยู่เดิมได้โดยไม่มีปัญหาแต่อย่างใด

การผลิตเอทานอลเป็นเชื้อเพลิง

การผลิตเอทานอลเป็นเชื้อเพลิงโดยใช้กากน้ำตาล (MOLASSES) เป็นวัตถุดิบ มีขั้นตอนที่สำคัญแบ่ง
ออกเป็น 4 ขั้นตอน ดังนี้ :-

(1) การเตรียมวัตถุดิบ : การเตรียมกากน้ำตาลก่อนจะนำไปหมัก
    โดยการเจือจางกากน้ำตาลด้วยน้ำให้ได้ความเข้มข้นที่พอเหมาะโดยจะเติมกรด เช่น สารส้ม
    เพื่อให้สิ่งเจือปนพวก ORGANIC SALT ตกตะกอนออกจากกากน้ำตาล

(2) การหมัก : วัตถุดิบที่ได้จากการเตรียมในขั้นที่ 1
    จะถูกป้อนไปยังถังหมักโดยใช้ยีสต์เป็นตัวเปลี่ยนน้ำตาลให้เป็นแอลกอฮอล์

(3) การกลั่น : น้ำหมักในขั้นที่ 2
    จะถูกป้อนไปยังหอกลั่นเพื่อแยกกากและน้ำออกบางส่วนเพื่อทำให้แอลกอฮอล์บริสุทธิ์ขึ้นเป็นประมาณ
    96% ซึ่งถือเป็นค่าความเข้มข้นสูงสุดที่สามารถทำได้ในระบบการกลั่นแบบปกติโดยน้ำที่เหลืออีก
    4% จะถูกกำจัดออกในขั้นตอนสุดท้าย

(4) การดูดน้ำออก :
    เป็นการแยกเอาน้ำที่เหลือจากขั้นตอนการกลั่นออกเพื่อทำให้แอลกอฮอล์ไร้น้ำเป็นแอลกอฮอล์บริสุทธิ์
    99.5% โดยไอระเหยของแอลกอฮอล์จะผ่าน DEHYDRATION UNIT จำนวน 2 ถัง
    ซึ่งจะมีซีไอไลท์ (ZEOLITES) บรรจุไว้ภายในทำหน้าที่ดูดซับน้ำออกจากแอลกอฮอล์
    โดยแอลกอฮอล์ที่แห้งแล้วจะถูกควบกลั่นและทำให้เย็นลงก่อนจะเก็บบรรจุไว้จำหน่ายต่อไป

การบำบัดของเสียจากกระบวนการผลิตเอทานอลเป็นเชื้อเพลิง

-   ของเสียจากกระบวนการผลิตเอทานอลเป็นเชื้อเพลิงคือตะกอนน้ำตาล (STILLAGE)
    จะถูกนำไปผสมกับ FILTER CAKE
    ซึ่งเป็นของเสียจากโรงงานผลิตน้ำตาลที่ตั้งอยู่ในบริเวณใกล้เคียง
    เพื่อทำเป็นปุ๋ยหมักสำหรับใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

-   น้ำเสียจากกระบวนการผลิตเอทานอลเป็นเชื้อเพลิง
    ซึ่งจะมีปริมาณและความสกปรกค่อนข้างมากจะถูกนำไปบำบัดเป็น 2 ขั้นตอนดังนี้

(1) ระบบบำบัดหลักหรือระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตไบโอแก๊ส (BIOGAS)
    หรือแก๊สชีวภาพเพื่อนำไปใช้เป็นเชื้อเพลิงทดแทนน้ำมันเตาสำหรับ BOILER
    ซึ่งทำให้สามารถประหยัดต้นทุนเชื้อเพลิงได้เป็นอย่างมากและเป็นผลดีกับ สิ่งแวดล้อมด้วย

(2) น้ำเสียที่ผ่านการบำบัดในขั้นที่ 1 จะถูกระบายสู่ระบบบำบัดน้ำเสียในขั้นตอนที่ 2
    ซึ่งเป็นระบบบำบัดน้ำเสียแบบ SEQUENTIAL BATCH REACTOR (SBR)
    หรือเป็นระบบบำบัดน้ำเสียทาง ชีววิทยาที่สามารถลดปริมาณความสกปรกของน้ำเสียได้มาก
    น้ำเสียหลังจากการบำบัดแล้วจะถูกนำไปเก็บไว้ในบ่อกักเก็บน้ำขนาดใหญ่
    เพื่อนำไปใช้ในการเกษตรโดยเฉพาะไร่อ้อยที่อยู่ในบริเวณใกล้เคียง

การขอตั้งโรงงานผลิตเอทานอลเป็นเชื้อเพลิง

-   เมื่อวันที่ 27 เมษายน 2544 คณะกรรมการเอทานอลแห่งชาติ ได้ออกประกาศเชิญชวนยื่น
    ข้อเสนอโครงการผลิตเอทานอลเป็นเชื้อเพลิง
    รวมทั้งแต่งตั้งคณะทำงานพิจารณากลั่นกรองการอนุญาต ตั้งโรงงานผลิตเอทานอลเป็นเชื้อเพลิง
    และได้ออกประกาศกำหนดหลักเกณฑ์และเงื่อนไขในการพิจารณาอนุญาตตั้งโรงงานผลิต
    เอทานอลเป็นเชื้อเพลิง
    ต่อมาคณะกรรมการเอทานอลแห่งชาติได้พิจารณาข้อเสนอของผู้ที่ยื่นเอกสารครบถ้วนแล้วจำนวน
    24 ราย และได้นำเสนอต่อคณะกรรมการนโยบายพลังงานแห่งชาติพิจารณาอนุมัติ
    ซึ่งคณะกรรมการนโยบายพลังงานแห่งชาติได้มีมติอนุมัติการขอตั้งโรงงานผลิตและจำหน่ายเอทานอลของผู้ประกอบการทั้ง
    24 ราย ตามข้อเสนอของคณะกรรมการนโยบายพลังงานแห่งชาติดังนี้

+-------------------------------+----------+---------+-------+-------+
| ชื่อผู้ประกอบการ                  | สถานที่ตั้ง  | วัตถุดิบ   | กำลังก | กำหนด |
|                               |          |         | ารผลิต |       |
|                               | (จังหวัด)  |         |       | แล    |
|                               |          |         | (ลิตร  | ้วเสร็จ |
|                               |          |         | ต่อวัน) |       |
+-------------------------------+----------+---------+-------+-------+
| 1. บริษัท พรวิไล อินเตอร์เนชั่นแนล   | อยุธยา    | ก       | 2     | เส    |
| กรุ๊ป เทรดดิ้ง จำกัด               |          | ากน้ำตาล | 5,000 | ร็จแล้ว |
+-------------------------------+----------+---------+-------+-------+
| 2. บริษัท ไทยแอลกอฮอล์ จำกัด      | นครปฐม   | ก       | 10    | เส    |
|                               |          | ากน้ำตาล | 0,000 | ร็จแล้ว |
+-------------------------------+----------+---------+-------+-------+
| 3. บริษัท ไทยอะโกรเอ็นเนอร์ยี่ จำกัด | สุพรรณบุรี  | ก       | 15    | เส    |
|                               |          | ากน้ำตาล | 0,000 | ร็จแล้ว |
+-------------------------------+----------+---------+-------+-------+
| 4. บริษัท ไทยง้วน เอทานอล จำกัด   | ขอนแก่น   | มัน      | 13    | ปี     |
|                               |          | สำปะหลัง | 0,000 | 2548  |
+-------------------------------+----------+---------+-------+-------+
| 5. บริษัท อินเตอร์เนชั่นแนลแก๊สโซฮอล์ | ระยอง    | มัน      | 50    | ปี     |
| คอร์ปอเรชั่น จำกัด                |          | สำปะหลัง | 0,000 | 2548  |
+-------------------------------+----------+---------+-------+-------+
| 6. บริษัท ขอนแก่นแอลกอฮอล์ จำกัด   | ขอนแก่น   | อ้อย/ก   | 8     | ปี     |
|                               |          | ากน้ำตาล | 5,000 | 2548  |
+-------------------------------+----------+---------+-------+-------+
| 7. บริษัท                       | ห        | อ้อย/ก   | 20    | ปี     |
| โรงงานน้ำตาลทรายขาวเริ่มอุดม จำกัด | นองบัวลำภู | ากน้ำตาล | 0,000 | 2549  |
+-------------------------------+----------+---------+-------+-------+
| 8. บริษัท น้ำตาลไทยเอทานอล จำกัด  | กาญจนบุรี  | อ้อย/ก   | 20    | ปี     |
|                               |          | ากน้ำตาล | 0,000 | 2549  |
+-------------------------------+----------+---------+-------+-------+
| 9. บริษัท น้ำตาลมิตรผล จำกัด       | สุพรรณบุรี  | อ้อย/ก   | 20    | ปี     |
|                               |          | ากน้ำตาล | 0,000 | 2549  |
+-------------------------------+----------+---------+-------+-------+
| 10. บริษัท รวมเกษตรกรอุตสาหกรรม  | ชัยภูมิ     | อ้อย/ก   | 20    | ปี     |
| จำกัด                          |          | ากน้ำตาล | 0,000 | 2549  |
+-------------------------------+----------+---------+-------+-------+
| 11. บริษัท ไทยรุ่งเรืองอุตสาหกรรม   | สระบุรี    | อ้อย/ก   | 12    | ปี     |
| จำกัด                          |          | ากน้ำตาล | 0,000 | 2549  |
+-------------------------------+----------+---------+-------+-------+
| 12. บริษัท ไทยรุ่งเรืองอุตสาหกรรม   | เพชรบูรณ์  | อ้อย/ก   | 12    | ปี     |
| จำกัด                          |          | ากน้ำตาล | 0,000 | 2549  |
+-------------------------------+----------+---------+-------+-------+
| 13. บริษัท น้ำตาลและอ้อยตะวันออก   | สระแก้ว   | อ้อย/ก   | 10    | ปี     |
| จำกัด                          |          | ากน้ำตาล | 0,000 | 2549  |
+-------------------------------+----------+---------+-------+-------+
| 14. บริษัท เอ็น.วาย.ชูก้าร์ จำกัด    | น        | อ้อย/ก   | 15    | ปี     |
|                               | ครราชสีมา | ากน้ำตาล | 0,000 | 2549  |
+-------------------------------+----------+---------+-------+-------+
| 15. บริษัท น้ำตาลราชบุรี จำกัด      | ราชบุรี    | อ้อย/ก   | 10    | ปี     |
|                               |          | ากน้ำตาล | 0,000 | 2549  |
+-------------------------------+----------+---------+-------+-------+
| 16. บริษัท เค ไอ เอทานอล จำกัด   | น        | อ้อย/ก   | 10    | ปี     |
|                               | ครราชสีมา | ากน้ำตาล | 0,000 | 2549  |
+-------------------------------+----------+---------+-------+-------+
| 17. บริษัท อุตสาหกรรมน้ำตาลปราณบุรี | ประ      | อ้อย/ก   | 5     | ปี     |
| จำกัด                          | จวบคีรีขันธ์ | ากน้ำตาล | 0,000 | 2549  |
+-------------------------------+----------+---------+-------+-------+
| 18. บริษัท อุตสาหกรรมอ่างเวียน     | น        | อ้อย/ก   | 16    | ปี     |
| จำกัด                          | ครราชสีมา | ากน้ำตาล | 0,000 | 2549  |
+-------------------------------+----------+---------+-------+-------+
| 19. บริษัท น้ำตาลไทยเอทานอล จำกัด | ราชบุรี    | อ้อย/ก   | 10    | ปี     |
|                               |          | ากน้ำตาล | 0,000 | 2549  |
+-------------------------------+----------+---------+-------+-------+
| 20. บริษัท สมเด็จ (1991) จำกัด    | อุดรธานี   | อ้อย/ก   | 10    | ปี     |
|                               |          | ากน้ำตาล | 0,000 | 2549  |
+-------------------------------+----------+---------+-------+-------+
| 21. บริษัท ฟ้าขวัญทิพย์ จำกัด        | ปราจีนบุรี  | มัน      | 12    | ปี     |
|                               |          | สำปะหลัง | 0,000 | 2549  |
+-------------------------------+----------+---------+-------+-------+
| 22. บริษัท สยาม เอทานอล ชัยภูมิ    | ชัยภูมิ     | มัน      | 10    | ปี     |
| จำกัด                          |          | สำปะหลัง | 0,000 | 2549  |
+-------------------------------+----------+---------+-------+-------+
| 23. บริษัท ปิกนิก เอทานอล จำกัด    | นครราชสีม | มัน      | 50    | ปี     |
|                               | า/อุดรธานี | สำปะหลัง | 0,000 | 2549  |
+-------------------------------+----------+---------+-------+-------+
| 24. บริษัท บุญอเนก จำกัด          | นครราชสีม | มัน      | 50    | ปี     |
|                               | า/อุดรธานี | สำปะหลัง | 0,000 | 2549  |
+-------------------------------+----------+---------+-------+-------+

-   การอนุญาตผู้ประกอบการ 24 ราย
    ให้ดำเนินการจัดตั้งโรงงานผลิตเอทานอลเพื่อใช้เป็นเชื้อเพลิง
    ซึ่งมีขนาดกำลังการผลิตรวมทั้งสิ้น 4,110,000 ลิตรต่อวัน หรือปีละประมาณ
    1,500,150,000 ลิตร
    ซึ่งจะเพียงพอต่อความต้องการใช้เอทานอลในการผสมกับน้ำมันเบนซินอ๊อกเทน 95
    นอกจากนี้ยังจะได้มีการอนุมัติให้จัดตั้ง โรงงานผลิตเอทานอลเป็นเชื้อเพลิงเพิ่มขึ้นอีกประมาณ
    2 ล้านลิตรต่อวัน หรือประมาณปีละ 660 ล้านลิตร เพื่อตอบสนองต่อความต้องการใช้เอทานอล
    ทั้งในการผสมกับเบนซินอ๊อกเทน 95 และเบนซินอ๊อกเทน 91 ในอนาคต

-   ผู้ประกอบการที่ได้รับอนุมัติจัดตั้งโรงงานผลิตและจำหน่ายเอทานอลเป็นเชื้อเพลิงต้องปฏิบัติตาม
    ข้อเสนอโครงการที่ได้ยื่นไว้ตามประกาศคณะกรรมการเอทานอลแห่งชาติ ลงวันที่ 20
    กรกฎาคม 2544 รวมทั้งจะต้องปฏิบัติตามหลักเกณฑ์และเงื่อนดังต่อไปนี้

1)  การตั้งโรงงานผลิตเอทานอล

    1.  ต้องดำเนินการก่อสร้างโรงงานเอทานอลเพื่อใช้เป็นเชื้อเพลิง
        ตามที่ได้รับอนุมัติให้แล้วเสร็จภายในเวลาไม่เกิน 2 ปี
        นับจากวันที่ได้รับหนังสือแจ้งการอนุมัติ

    2.  ต้องจัดหาที่ดินและเริ่มปรับเปลี่ยนพื้นที่ก่อสร้างโรงงานภายใน 90 วัน
        นับจากวันที่ได้รับหนังสือแจ้งการอนุมัติ

    3.  การจัดหาผู้ขายเครื่องจักรและอุปกรณ์หลักสำหรับการผลิตเอทานอล ภายใน 90 วัน
        นับจากวันที่ได้รับหนังสือแจ้งการอนุมัติ

    4.  ต้องยื่นคำขอรับใบอนุญาตประกอบกิจการโรงงานพร้อมเอกสารประกอบการพิจารณาที่ครบถ้วนต่อกรมโรงงานอุตสาหกรรม
        ภายใน 180 วัน นับจากวันที่ได้รับหนังสือแจ้งการอนุมัติ

    5.  ต้องทำการสั่งซื้อเครื่องจักรและอุปกรณ์หลักสำหรับผลิตเอทานอล ภายใน 90 วัน
        นับจากวันที่ได้รับใบอนุญาตประกอบกิจการโรงงานจากกรมโรงงานอุตสหากรรม

    6.  ต้องเริ่มทำการก่อสร้างโรงงาน ภายใน 90 วัน
        นับจากวันที่ได้รับใบอนุญาตประกอบกิจการโรงงานจากกรมโรงงานอุตสาหกรรม

2)  การกำกับดูแลโรงงานผลิตเอทานอล

    1.  ต้องรายงานผลความคืบหน้าของโครงการต่อคณะกรรมการเอทานอลแห่งชาติทุก 90 วัน
        นับจากวันที่ได้รับหนังสือแจ้งการอนุมัติ จนกว่าจะเริ่มผลิตเอทานอลได้

    2.  ต้องปฏิบัติตามหลักเกณฑ์และเงื่อนไขเกี่ยวกับการผลิตและจำหน่ายเอทานอลเพื่อใช้เป็น
        เชื้อเพลิงที่คณะกรรมการเอทานอลแห่งชาติจะกำหนดขึ้นทุกประการ

    3.  ในกรณีที่ผู้ได้รับอนุญาตไม่ปฏิบัติตามเอกสารข้อเสนอโครงการ
        หรือหลักเกณฑ์และเงื่อนไขที่กำหนดในหนังสือแจ้งการอนุมัติ
        คณะกรรมการเอทานอลแห่งชาติสงวนสิทธิ์ที่จะดำเนินการยกเลิกเพิกถอนการอนุญาตหรือดำเนินการอื่นใดตามที่เห็นสมควร

    4.  ห้ามมิให้โอนหรือเปลี่ยนแปลงผู้ได้รับอนุญาตเว้นแต่จะไดรับอนุมัติจากคณะกรรมการ
        เอทานอลแห่งชาติ

มาตรการสนับสนุนของรัฐบาลต่อการผลิตและจำหน่ายเอทานอลเป็นเชื้อเพลิง

-   คณะรัฐมนตรีได้มีมติเห็นชอบให้มีการยกเว้นการเรียกเก็บภาษีสรรพสามิตของเอทานอลหน้าโรงงาน
    และภาษีสรรพสามิตในส่วนของเอทานอลที่เติมในน้ำมันแก๊สโซฮอล์

-   ลดหย่อนอัตราเงินส่งเข้ากองทุนน้ำมัน และกองทุนเพื่อส่งเสริมการอนุรักษ์พลังงานสำหรับน้ำมัน
    แก๊สโซฮอล์

-   กำหนดราคาจำหน่ายน้ำมันแก๊สโซฮอล์ให้ต่ำกว่าราคาจำหน่ายน้ำมันเบนซินอ๊อกเทน 95
    โดยความแตกต่างของราคาอยู่ในระดับประมาณ 0.75 บาทต่อลิตร

-   กำหนดส่วนประกอบของเอทานอลในน้ำมันแก็สโซฮอล์ 95 ไว้ไม่ต่ำกว่าร้อยละ 9
    และไม่สูงกว่า ร้อยละ 10

-   ยกเลิกการใช้สาร MTBE ในน้ำมันเบนซินอ๊อกเทน 95
    โดยการใช้กลไกด้านการตลาดที่กำหนดราคาจำหน่ายน้ำมันแก๊สโซฮอล์ไว้ต่ำกว่าเบนซินอ๊อกเทน
    95 และภายในปี 2549 จะต้องเลิกใช้สาร MTBE ในน้ำมันเบนซินอ๊อกเทน 95 ทั้งหมด

-   ส่งเสริมให้มีการประชาสัมพันธ์การใช้เอทานอลเป็นเชื้อเพลิง
    เพื่อรณรงค์ให้ประชาชนได้รับความรู้ความเข้าใจและร่วมกันใช้น้ำมันเชื้อเพลิงที่มีเอทานอลเป็นส่วนผสม

-   กำหนดมาตรการเร่งรัดให้รถยนต์ของหน่วยราชการและรัฐวิสาหกิจใช้น้ำมันที่มีส่วนผสมเอทานอล
    เพื่อส่งเสริมด้านการตลาด และให้เกิดความมั่นใจของนักลงทุนและประชาชนผู้ใช้แก๊สโซฮอล์

-   ส่งเสริมและสนับสนุนให้กลุ่มอุตสาหกรรมยานยนต์และกลุ่มอุตสาหกรรมโรงกลั่นน้ำมันปิโตรเลียมมีความพร้อมที่จะรองรับการผลิตและการใช้น้ำมันเชื้อเพลิงที่มีเอทานอลเป็นส่วนผสม

-   ส่งเสริมและสนับสนุนให้มีการจัดตั้งโรงงานผลิตเอทานอลของผู้ประกอบการขนาดย่อมและขนาดกลาง
    โดยองค์กรหรือสถาบันเกษตรกรที่มีศักยภาพ
    เพื่อให้มีแหล่งผลิตเชื้อเพลิงจากผลผลิตทางการเกษตรกระจายอยู่ทั่วไปในท้องถิ่นต่างๆ
    ของประเทศ

บริษัท ไทย อะโกร เอ็นเนอร์ยี่ จำกัด นอกจากได้รับประโยชน์จากมาตรการต่างๆ
ที่รัฐบาลสนับสนุนแล้วยังได้รับสิทธิพิเศษทางด้านภาษีอากรจากการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 โดยการอนุมัติของคณะกรรมการส่งเสริมการลงทุนตั้งแต่วันที่ 22 กันยายน 2546
ภายใต้เงื่อนไขต่างๆ ที่กำหนดไว้ บริษัท ไทย อะโกร เอ็นเนอร์ยี่ จำกัด จะได้รับสิทธิประโยชน์
ดังต่อไปนี้

1.  อนุญาตให้นำคนต่างด้าวซึ่งเป็นช่างฝีมือหรือผู้ชำนาญการ คู่สมรส
    และบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ยกเว้นอากรขาเข้าสำหรับเครื่องจักรที่นำเข้าตามที่คณะกรรมการส่งเสริมการลงทุนพิจารณาอนุมัติ

3.  ยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมเป็นระยะเวลาแปดปี
    นับแต่วันที่เริ่มมีรายได้จากการประกอบกิจการนั้น (เริ่มตั้งแต่ปี 2548)

4.  ในกรณีที่บริษัทฯ มีผลขาดทุนเกิดขึ้นในระหว่างเวลาที่ได้รับยกเว้นภาษีเงินได้นิติบุคคลบริษัทฯ
    มีสิทธินำผลขาดทุนดังกล่าวมาหักกลบกับผลกำไรที่เกิดขึ้นภายหลังระยะเวลาที่ได้รับยกเว้นภาษี
    ทั้งนี้ภายในเวลาห้าปีนับแต่วันที่พ้นกำหนดดังกล่าว

5.  ยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเสียภาษีได้ตลอดระยะเวลาที่ผู้ได้รับการส่งเสิรมได้รับยกเว้นภาษีเงินได้นิติบุคคลนั้น

6.  ยกเว้นอากรขาเข้าสำหรับวัตถุดิบและวัสุดจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับจากวันนำเข้าครั้งแรก

7.  ยกเว้นอากรขาเข้าสำหรับของที่ผู้ได้รับการส่งเสริมนำเข้ามาเพื่อส่งกลับออกไปเป็นระยะเวลาหนึ่งปี
    นับแต่วันนำเข้าครั้งแรก

การจัดจำหน่ายเอทานอลเป็นเชื้อเพลิง

เอทานอลเพื่อใช้เป็นเชื้อเพลิงจะจำหน่ายให้บริษัทผู้ค้าน้ำมันต่างๆ
เพื่อนำไปผสมกับน้ำมันเบนซินในอัตราส่วนผสม 10% เป็นน้ำมันแก๊สโซฮอล์
โดยมีบริษัทผู้ค้าน้ำมันที่มีสถานีบริการจำหนายน้ำมันแก๊สโซฮอล์แล้วคือบริษัท ปตท. จำกัด (มหาชน),
บริษัท บางจากปิโตเลียม จำกัด (มหาชน) และบริษัท เชลล์ (ประเทศไทย) จำกัด
โดยสถานีบริการจำหน่ายน้ำมันแก๊สโซฮอล์ส่วนใหญ่จะตั้งอยู่ในเขตกรุงเทพมหานครและปริมณฑลและตามถนนสายหลักและในตัวเมืองในต่างจังวหัด

ประโยชน์ของการใช้เอทานอลเป็นเชื้อเพลิง

-   เป็นพลังงานทดแทนที่ผลิตจากพืชผลทางเกษตรในประเทศสามารถใช้แทนสารเพิ่มอ๊อกเทน
    (MTBE) ที่นำเข้าจากต่างประเทศ ซึ่งช่วยประหยัดเงินตราต่างประเทศถึง 3,000
    ล้านบาทต่อปี

-   ประหยัดการใช้น้ำมันที่มีอยู่จำกัด โดยการนำเอทานอลไปผสมกับน้ำมันเบนซิน
    ซึ่งจะช่วยลดการใช้น้ำมันของประเทศลงได้ประมาณ 10% หรือเดือนละ 25 ล้านลิตร

-   เกษตรกรไทยมีรายได้สูงขึ้นและมีคุณภาพชีวิตที่ดีขึ้นจากการผลิตเอทานอลที่ได้จากพืชผลทางเกษตร

-   ลดมลพิษทางอากาศ โดยลดไฮโดรคาร์บอน และคาร์บอนมอนนอกไซด์ (CO) ลงได้ 20-25%
    ช่วยลดคาร์บอนไดออกไซด์ ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
    (GREEN HOUSE EFFECT) รวมทั้งลดควันดำ ลดสารอะโรเมติกส์ และลดสารเบนซิน

-   ช่วยให้เกิดการลงทุนที่หลากหลายทั้งในภาคเกษตรกรรมและภาคอุตสาหกรรมและช่วยกระจายการลงทุน
    และการจ้างงานไปสู่ชนบท